La DARI és un document on es recullen les dades dels residus produïts per cada centre de producció en el període d'un any natural.
Segons Decret 93/1999, de 6 d'abril, sobre procediments de gestió de residus, la declaració de residus industrials l'han de realitzar els centres de producció de residus amb activitat industrial.
Segons el Decret 93/1999, de 6 d'abril, sobre procediments de gestió de residus, estan obligades a fer la Declaració anual de residus industrials (DARI) totes aquelles empreses que realitzen una activitat industrial i tenen processos de fabricació.
Les activitats amb obligació de fer declaració són les contingudes en els següents epígrafs de la classificació CCAE-2009 (CCAE classificació catalana d'activitats econòmiques, equivalent a la CNAE, que és la classificació nacional d'activitats econòmiques), publicada al Decret 137/2008, de 8 de juliol:
E.Subministrament d'aigua; activitats de sanejament, gestió de residus i descontaminació
A partir del 2020, la codificació dels residus a l'hora de realitzar la Declaració Anual de Residus Industrials de Productors de Catalunya es regirà a través del nou Catàleg de Residus de Catalunya.
Fins ara, les Declaracions Anuals de Residus Industrials de Productors de Catalunya funcionaven amb les vies de gestió catalanes V i T. A l'omplir amb aquestes vies de gestió, el Sistema Documental de Residus (SDR) es completava amb la codificació europea.
A l'any 2020, la dinàmica d'elaborar la DARI serà a la inversa, és a dir, la codificació a determinar serà l'europea i la codificació catalana s'extingirà.
Teniu a la vostra disposició la Guia sobre la Codificació, la Classificació i Les Vies de Gestió dels Residus a Catalunya a l'enllaç que trobareu a l'apartat d'informació relacionada.
Per a qualsevol dubte us podeu posar en contacte amb l'Agència al telèfon 695 668 698.
Si l'empresa s'ha traslladat s'haurà de sol·licitar una nova alta de productor, per al nou emplaçament, al portal de l'SDR.
D'altra banda, s'haurà de sol·licitar la baixa del centre antic mitjançant una petició genèrica que trobareu a l'enllaç de notificacions telemàtiques, adjuntant el NIF de l'empresa i identificant el nou codi de productor.
Si hi ha una transferència envers una nova activitat econòmica que és continuadora en el mateix centre, és a dir, s'ha canviat de nom i NIF, s'haurà de sol·licitar una nova alta de productor al portal de l'SDR, per a la nova empresa, en la mateixa ubicació del codi existent.
D'altra banda, s'haurà de tramitar una petició genèrica que trobareu a l'enllaç de notificacions telemàtiques, per a sol·licitar la baixa del centre antic.
En el cas que l'empresa iniciï un procés de tancament de l'activitat s'haurà de sol·licitar la baixa mitjançant petició genèrica que trobareu a l'enllaç de notificacions telemàtiques, i adjuntar el model 036 (Declaració censal d'alta, modificació i baixa en el cens d'empresaris, professionals i retenidors), on consti el tancament del centre.
Dins del primer trimestre d'un any cal presentar les dades de residus generats durant l'any anterior.
Per exemple: a la DARI que cal presentar durant el primer trimestre del 2015 cal incloure els residus produïts durant tot el 2014.
Les modificacions de dades en el Registre General de Persones Productores de Residus de Catalunya, s'han de fer a través de l'SDR.
A l' SDR la pròpia persona productora de residus pot modificar les seves dades (excepte NOM, NIF i NIMA de l'activitat i adreça del centre productor).
Hauran d'accedir amb les claus d'accés (usuari i contrasenya) al portal de tràmits de l'Agència de Residus, Sistema Documental de Residus (SDR), i seleccionar l'apartat Productors.
Es desplegarà un menú al marge esquerre on trobaran l'opció Registre Productors > Sol·licitud de modificació de dades.
Un cop aquí hauran de generar la modificació i presentar-la.
En cas de voler modificar dades de NOM, NIF i NIMA de l'activitat i adreça del centre productor ho podran fer a través del Catàleg de Tràmits de la Generalitat de Catalunya, a l'adreça http://tramits.gencat.cat.
En relació amb aquestes actuacions caldrà descarregar el formulari de petició genèrica a la pàgina de notificacions telemàtiques i emplenar-lo, seleccionant com a:
Entitat destinatària: Departament de Territori i Sostenibilitat
Des d'Agència de Residus no s'envia la documentació preomplerta de la declaració de residus.
És obligació del productor de residus saber que la DARI és un document que cal presentar obligatòriament durant el primer trimestre de cada any i que, tot i que no es rebi la documentació de l'Agència de Residus de Catalunya, cal fer-la.
Entrant a la web de l'Agència de Residus es poden trobar diferents alternatives per tal de poder formalitzar-la.
Es pot fer en línia, entrant al Sistema Documental de Residus (SDR), amb el codi d'usuari i contrasenya o bé obtenir els impresos en format pdf i emplenar-los manualment.
Tal i com hem explicat anteriorment, l'obligació de fer la Declaració anual de residus industrials depèn de l'activitat de l'empresa.
Per tant, si segons la llista de CCAE està obligada a fer-la, és indiferent si l'empresa genera petites quantitats de residus o si són residus no perillosos.
Com en el cas anterior, l'obligació de fer la DARI depèn de la CCAE que tingui l'activitat.
Per tant, si es tracta d'una activitat industrial obligada a fer-la cal que la presenti complimentant només les dades generals i especificant a l'apartat d'observacions que no s'han generat residus.
A la DARI, dins l'apartat gestió de residus, hi ha un apartat específic per l'emmagatzematge en origen, on s'ha de declarar la quantitat emmagatzemada a principis i a finals d'any del residu en concret.
Si presenten DARI en paper amb el formulari normalitzat, al model ordinari hi ha un apartat específic per declarar els residus que s'han tingut emmagatzemats (full núm. 8) i a les instruccions associades hi ha la codificació dels mètodes d'emmagatzematge per tal de descriure sota quines condicions han estat emmagatzemats (en piles, dins de bidons, a la intempèrie, en un lloc tancat...).
Dins el model simplificat no existeix un apartat específic per l'emmagatzematge, tot i això s'han de declarar a l'apartat de «Gestió de residus» utilitzant els codis que apareixen a les instruccions per descriure el mètode d'emmagatzematge.
L'obligació de presentar la DARI correspon a cada centre productor, tot i que siguin diferents centres d'una mateixa empresa.
Per tant, no es pot presentar una DARI conjunta incloent els residus de tots els centres.
Cal recordar però, que cada centre productor, en funció de la seva CCAE, estarà obligat o no a fer la declaració.
Cal presentar la DARI declarant els residus gestionats durant el període de l'any anterior en què es va tenir activitat.
D'altra banda, cal informar al Departament d'informació i tramitació de l'Agència de Residus mitjançant tramitació genèrica a la pàgina de Notificacions telemàtiques comunicant la baixa de l'empresa i adjuntant la fotocòpia de la baixa de l'Impost d'activitats econòmiques (IAE).
L'incompliment de l'obligació de presentar la DARI pot constituir una infracció administrativa tipificada al Decret 1/2009, de 21 de juliol, pel qual s'aprova el Text refós de la Llei reguladora dels residus, i donar lloc a la incoació del corresponent expedient sancionador.
Les declaracions emplenades amb el PADRI en línia es desen automàticament al servidor de l'Agència de Residus de Catalunya, en el moment de fer la presentació telemàtica a través de l'SDR (l'accés al sistema demana identificació amb usuari i contrasenya).
El sistema dona un número de registre automàticament.
Es pot imprimir aquest número de registre, com a comprovant de la presentació de la declaració.
La DARI d'anys anteriors també pot ser tramesa a través del portal de tràmits de Generalitat, emplenant una petició genèrica a la pàgina de Notificacions telemàtiques.
El centre productor que tingui més de 5 treballadors en total (inclosos els autònoms, gerència, personal comercial, etc., és a dir incloent el total de treballadors de l'empresa, indiferentment de si treballen o no dins del procés de producció del centre) ha de complimentar la DARI ordinària.
En canvi, en cas de 5 treballadors o menys es complimenta la DARI simplificada.
Els béns produïts són els productes acabats que fa l'empresa.
Les matèries primes són els materials que compra l'empresa per tal de fer els productes acabats.
La codificació emprada ha de ser l'establerta a la CCPA-2014 -classificació catalana de productes per activitat.
Es tracta d'un camp d'informació obligatòria pel model de declaració ordinària.
A la pàgina web es pot consultar el llistat de gestors autoritzats i transportistes inscrits al registre.
El productor ha de codificar els seus residus segons el Catàleg de residus de Catalunya.
Per a les quantitats diferents de tona, el productor ha d'informar de l'equivalència en tones de la unitat de mesura informada (ex. pes d'un litre d'oli en tones).
El Catàleg de residus de Catalunya determina les possibles vies de gestió per a cada residu.
Els mètodes de gestió començats per «R» són operacions de valorització i els començats per «D» corresponen a tractaments de disposició final.
Es pot consultar la fitxa de cada gestor per saber quines vies de gestió realitza.
El mètode de tractament T62 indica que és una gestió a través de un centre de recollida i transferència a un altre centre de gestió.
A la casella 'tractament de destí' han de diferenciar si el mètode de gestió del centre de destí és de tipus valorització o tractament.
En primer lloc, cal estar segur d'haver omplert tots els camps obligatoris.
El programa té estructura d'arbre i s'han d'anar desplegant els subapartats (normalment s'ha de fer un clic sobre el signe + a la part esquerra de la pantalla).
Sobre l'apartat «residus » es crea un residu nou utilitzant l'icona "nova fitxa" del lateral esquerre de la pantalla.
Amb la lupa es busca el codi del residu al catàleg de residus, es pot fer la cerca per codi o descripció del residu (paraula clau), o bé manualment (fent clic sobre el grup fins a obtenir el codi amb els 6 dígits).
Un cop introduït el residu es pot observar un signe + previ al codi de residu.
Aquest signe + desplega un subapartat que diu Gestió del residu, fent clic sobre l'icona 'nova fitxa' s'obre una finestra per escollir la via de gestió: gestió en origen, valorització externa, tractament extern, subproductes o emmagatzematge.
Després s'haurà de posar la quantitat anual generada, el mètode de gestió, el transportista i el gestor.
Cal declarar els residus líquids o les aigües residuals generats en el procés productiu o neteges associades, quan no es destinin a la xarxa de clavegueres.
Aquesta classificació es troba a la Fitxa d'Acceptació del residu (si se'n disposa) o bé a les instruccions generals i annexos dels impresos de la declaració.
També es troba al consultar el Catàleg de residus de Catalunya.
Podeu realitzar la impressió directament des de l'SDR, accedint a l'icona 'obrir declaració' del PADRI.
Un cop dins escolliu l'any de la declaració que us interessa imprimir, i imprimiu a través de l'icona específica.
Les declaracions trameses en format paper també es podran recuperar a través de l'SDR.
Com a via alternativa el productor de residus pot sol·licitar la còpia mitjançant un escrit adreçat a l'Agència de Residus de Catalunya a l'atenció del Observatori de Residus i la rebrà en un termini mínim de 15 dies.
Per tal de realitzar la Declaració Anual de Residus Industrials de forma més fàcil i ràpida, podeu efectuar-la en línia, entrant al Sistema Documental de Residus (SDR), amb el vostre codi d'usuari i contrasenya.
En cas que no tingueu o no recordeu el vostre codi d'usuari i contrasenya, cal que els obtingueu a través de la pàgina principal de l'SDR.
Quan intento accedir al Sistema Documental de Residus (SDR) apareix un missatge dient que no és un lloc segur i no em permet entrar.
Per desactivar-lo heu d'executar la següent acció a la barra de menú de l'SDR: Eines/Bloquejador d'elements emergents/Desactivar.
Si amb això és continua bloquejant l'entrada és perquè teniu altres bloquejadors activats, com per exemple el del navegador.
Quan valido la finestra de nova declaració apareix un missatge dient que revisi el camp d'Identificació?
El camp d'identificació ha de ser una paraula que identifiqui la declaració, no pot contenir espais ni símbols.
Recomanem que l'empresa productora conservi una còpia de la DARI presentada.
Recomanem conservar la DARI durant un període de 5 anys.
Al registre de l'Agència de Residus de Catalunya ha de constar presentada la DARI de cada centre productor per separat.
Les declaracions d'anys anterior s'han de presentar mitjançant una petició genèrica, per portal de tramitacions de Generalitat.
Si amb aquestes preguntes, no heu pogut resoldre els vostres dubtes, poseu-vos en contacte amb l'Agència de Residus de Catalunya al telèfon 695 668 698 o via correu electrònic [EMAIL]